Sonde maak dat ons nie net vir God wil wegkruip nie, maar vervreem ons van God. Dis hoekom Jesus aarde toe gekom het sodat Hy deur die kruisdood die straf vir sonde namens ons kon dra. Deur sy dood en opstanding kan ons die ewige lewe beërf en hoef ons nie in vrees vir God te lewe nie.
Jesus se dood het ’n einde gebring aan die oordeel oor elkeen wat Jesus se offer aanvaar. Ons hoef nie meer vir God weg te kruip nie, want Hy red ons.
Ons het dus nou deur die bloed van Jesus volle vrymoedigheid om in die hemelse heiligdom in te gaan. Hy het hierdie nuwe, lewegewende pad wat deur die binneste voorhangsel tot by God gaan, vir ons opgemaak deur vir ons te sterf. (Heb 10:19)
Ek weet van iemand in my gemeente wat ook gedink het sy is ’n Gideon. Sy was in haar eie oë maar baie onbelangrik. Sy is baie alleen en het begin om oor die internet vriende te maak. Sy het ’n vriendskap opgebou met ’n man in Skotland wat prostaatkanker gehad het. Hy was nie gelowig nie, maar eendag het sy net besluit om vir hom te bid. Nie lank daarna nie, het hy vir haar ’n boodskap gestuur waarin hy vir haar sê hy moet haar God vind. Sy het hom oor die internet na die Here toe gelei, en hy het die Here ontmoet.
Hoor mooi: Dit is ’n gewone mens wat net begin waag het. My vraag aan jou is dus: Is jy buitengewoon of is jy gewoon? Gaan jy gehoor gee aan die influistering van die Here as Hy jou vra om ’n verskil vir Hom te gaan maak?
Jy voel jammer vir mense as jy sulke ongelukke sien, maar aan die anderkant kan jy nie glo wat se kanse en spoed mense vat op ons paaie nie.